*Anexă*

*La Decizia Consiliului raional Sîngerei*

*Nr. 8/10 din 28 noiembrie 2024*

**ACORD DE PARTENERIAT NR. \_\_**

**\_\_\_\_\_\_\_\_\_\_\_\_ 2024 or. \_\_\_\_\_\_\_\_\_\_**

**Părțile:**

*Partea I*: **Consiliul raional Sîngerei** reprezentat prin **Cristian CAINARIAN, Președintele raionului Sîngerei,** care acționează în baza Legii nr. 436/2006 privind administrația publică locală,și *Partea II*: **Agenția Națională Antidoping,** reprezentată prin **Artiom JUCOV, Director,** care acţionează în baza **Hotarârii Guvernului nr. 665/2023**, au convenit următoarele.

**Capitolul I. DISPOZIȚII GENERALE**

1.1. Având în vedere atribuţiile şi competenţele fiecărei părți, precum şi dorinţa de a colabora în domeniul încurajării practicării unui sport curat, în vederea protejării sănătății sportivilor, cetățenilor care practică activitatea fizică sportivă, se încheie prezentul Acord de parteneriat (în continuare - acord), care prevede organizarea și desfășurarea în comun a activităților prevăzute.

1.2. Scopul prezentului acord urmărește stabilirea relației între Părți, în special în ceea ce privește asigurarea integrării politicilor care prevăd creșterea activității fizice în viața de zi cu zi, respectării integrității sportului, promovarea politicii de stat în domeniul ocrotirii sănătății omului și promovarea unui mod de viață sănătos.

1.3. Fiecare Parte se angajează să contribuie la realizarea eficientă a prevederilor prezentului acord, să coopereze, să efectueze și să îndeplinească, prompt și la timp, toate obligațiile care îi revin, într-o manieră de bună-credință în modul stabilit de legislația națională, după cum urmează.

1.4. Consiliul raional Sîngerei , prin intermediul instituțiilor subordonate, își exprimă acordul:

* să pună la dispoziția Agenției Naționale Antidoping un spațiu pentru organizarea și desfășurarea sesiunilor de instruire/formare pentru sportivi, personalul asistent al sportivilor, profesori, antrenori, medici privind prevenirea și combaterea fenomenului de dopaj, încurajarea practicării unui sport curat în vederea protejării sănătăţii sportivilor şi respectării principiului de fair-play în sport etc.;
* să participe și contribuie, în limita posibilităților, la realizarea cercetărilor științifice, științifico-practice și la implementarea recomandărilor rezultate din acestea, în comun cu colaboratorii Agenției Naționale Antidoping pe subiecte de interes comun;
* să comunice prealabil Agenției Națională Antidoping conținutul planurilor de petrecere a competițiilor/campionatelor ce au loc pe teritoriul administrat;
* să acorde, la solicitarea Agenției Naționale Antidoping, informații necesare conform domeniilor de competență;
* să organizeze, cu participarea specialiștilor Agenției Naționale Antidoping, evenimente pentru elevi și profesori cu privire la activitatea Agenției Naționale Antidoping;
* să participe în calitate de parteneri la realizarea unor proiecte care au ca scop integritatea sportivă prin prevenirea manipulării și violenței în cadrul competițiilor, promovarea sportului în rândul copiilor și tinerilor, a sănătății, a incluziunii sociale, a principiilor olimpismului, a eticii și demnității sportive, prin fortificarea și valorificarea potențialului copiilor și tinerilor, mai cu seamă din grupurile social vulnerabile și din zonele geografice dezavantajate;
* să găzduiască unele evenimente organizate de către Agenția Națională Antidoping, în condițiile prestabilite dintre părți;
* să păstreze secretul informațiilor confidențiale primite de la Agenția Națională Antidoping.

1.5 Agenția Națională Antidoping își exprimă acordul:

* să organizeze instruiri pe domeniul de competență cu sportivii, personalul asistent al sportivilor, profesorii, antrenorii, medicii din teritoriul administrat, precum și cu alți subiecți interesați;
* să organizeze activități de formare pentru cadrele didactice și medicale pe domeniul de competență;
* să invite reprezentanți din cadrul Consiliului raional Sîngerei la evenimente publice la care sunt supuse dezbaterilor probleme și subiecte referitoare la domeniul de activitate sau orice alte subiecte de interes comun;
* să antreneze specialiști din cadrul Consiliului raional Sîngerei, la necesitate, în vederea participării la cercetările, combaterea și educația cu privire la fenomenul dopajului în sport;
* să ofere informații, care nu constituie secret comercial și nu conțin date confidențiale sau cu caracter personal;
* să participe la organizarea și desfășurarea oricăror alte evenimente și activități de interes comun.

1.6. Prezentul acord nu presupune careva obligații sau drepturi financiare între Părți.

**Capitolul II. MODIFICAREA ȘI ÎNCETAREA ACORDULUI DE PARTENERIAT**

2.1. Prezentul acord este încheiat pe un termen de 1 an și se consideră prelungit pe o perioadă similară, dacă niciuna dintre Părți nu a invocat rezilierea acestuia.

2.2. Acordul poate fi modificat și/sau completat printr-un acord adițional la inițiativa unei Părți, cu acordul celeilalte Părți.

2.3. Eventualele litigii între Părți vor fi soluționate pe cale amiabilă.

2.4. În cazul reorganizării, schimbării locului de reședință, a numerelor de telefon, fax sau a altor date prezentate în acord, Partea respectivă este obligată să informeze cealaltă Parte despre schimbările care au intervenit în cel mult 10 zile alendaristice din momentul schimbărilor efectuate.

**Capitolul III. DISPOZIȚII FINALE**

3.1 Părțile se obligă să implementeze prevederile prezentului acord, în conformitate cu etapele prevăzute într-un plan agreat de comun acord, în scopul atingerii rezultatelor scontate.

3.2 Părțile poartă răspundere pentru nerespectarea condițiilor prezentului acord.

3.3 Prezentul acord este întocmit în 2 (două) exemplare, câte unul pentru fiecare parte și intră în vigoare la data semnării de către ambele Părți.

**Capitolul VI. ADRESELE JURIDICE ALE PĂRŢILOR**

|  |  |  |
| --- | --- | --- |
| **Consiliul Raional Sîngerei**  **Adresa:** or.Sîngerei, str.Independenței,111  **Telefon:** 0262-20-58  **Cod fiscal:** 1007601009369  **Președintele raionului Sîngerei**  **Cristian CAINARIAN\_\_\_\_\_\_\_\_\_\_\_\_\_\_\_\_**  **L.Ș** |  | **Agenția Națională Antidoping**  **Adresa**: mun. Chișinău, Bd. Ștefan cel Mare și Sfînt, 180  **Telefon**: (+373) 22 820 815  **Cod fiscal**: 1014601000023  **Director**  **Artiom JUCOV\_\_\_\_\_\_\_\_\_\_\_\_\_\_\_\_\_\_\_**  **L.Ş.** |